Κώστας Τζαβάρας

Ο Κώστας Τζαβάρας (γεν. 15 Αυγούστου 1955) είναι Έλληνας νομικός, δικηγόρος και πολιτικός. 

Χρημάτισε αναπληρωτής υπουργός Παιδείας, Θρησκευμάτων, Πολιτισμού και Αθλητισμού (2012 - 2013) και βουλευτής Ηλείας με τη Νέα Δημοκρατία (2007-2023).

 Βιογραφικά στοιχεία 
Γεννήθηκε στον Πύργο Ηλείας τον Αύγουστο του 1955. 

Σπούδασε νομικά στο πανεπιστήμιο Αθηνών και πραγματοποίησε μεταπτυχιακές σπουδές στο Παρίσι. Εργάσθηκε ως δικηγόρος στον Πύργο και χρημάτισε πρόεδρος του δικηγορικού συλλόγου Πύργου για δύο συνεχόμενες θητείες μέχρι το 2004.Παραίτηση Τζαβάρα, άρθρο του ionionfm.gr Κατά καιρούς έχει αρθρογραφήσει σε αρκετές τοπικές εφημερίδες.

Το 1998 έθεσε υποψηφιότητα ως δημοτικός σύμβουλος με την παράταξη του Γαβρίλη Λιατσή εκλεγόμενος πρώτος σε ψήφους, ενώ στις βουλευτικές εκλογές του 2004 ήταν υποψήφιος με το κόμμα της Νέας Δημοκρατίας συγκεντρώνοντας 13.119 σταυρούς.υποψήφιοι βουλευτές του 2007, άρθρο της εφημερίδας «ΤΑ ΝΕΑ» Στις επόμενες εκλογές, του 2007, εξελέγη για πρώτη φορά βουλευτής Ηλείας.εκλογές 2007, άρθρο της εφημερίδας «ΤΑ ΝΕΑ» Στις εκλογές του 2009 επανεξελέγη βουλευτής Ηλείας, δεύτερος σε ψήφους. Μετά την ήττα της Νέας Δημοκρατίας, στήριξε για την προεδρία τον Αντώνη Σαμαρά και μετά την εκλογή του πρώτου τοποθετήθηκε κοινοβουλευτικός εκπρόσωπος της Νέας Δημοκρατίας.Τοποθέτηση Τζαβάρα , άρθρο της ιστοσελίδας in.gr Υπήρξε μέλος της εξεταστικής επιτροπής για το Βατοπέδι και τη Siemens. 

Τον Ιανουάριο του 2011 ορίστηκε υπεύθυνος του Τομέα Δικαιοσύνης.Βιογραφικό Κώστα Τζαβάρα, από την προσωπική ιστοσελίδα του βουλευτή Στις βουλευτικές εκλογές του Μαΐου 2012 επανεξελέγη πρώτος σε ψήφους στην περιφέρεια Ηλείας. Στις εκλογές που ακολούθησαν (Ιουνίου) επανεξελέγη. Στην κυβέρνηση του Αντώνη Σαμαρά διορίστηκε από τον Ιούνιο του 2012 έως τον Ιούνιο του 2013 αναπληρωτής υπουργός Παιδείας, Θρησκευμάτων, Πολιτισμού και Αθλητισμού (αρμόδιος για θέματα Πολιτισμού).

Επανεξελέγη βουλευτής στις εκλογές του Ιανουαρίου και του Σεπτεμβρίου του 2015. Στις 18 Νοεμβρίου 2016, με απόφαση του προέδρου της Νέας Δημοκρατίας, Κυριάκου Μητσοτάκη, ανέλαβε καθήκοντα κοινοβουλευτικού εκπροσώπου της Κοινοβουλευτικής Ομάδας του κόμματος της αξιωματικής αντιπολίτευσης.

Στις εκλογές του 2019 ανανέωσε τη βουλευτική του θητεία. Στις εκλογές του Μαΐου και του Ιουνίου 2023 δεν έθεσε υποψηφιότητα.

Πηγές

 Εξωτερικοί σύνδεσμοι 
 Προσωπική ιστοσελίδα του Κώστα Τζαβάρα

Κατηγορία:Δημοτικοί Σύμβουλοι ανά την Ελλάδα
Κατηγορία:Έλληνες αναπληρωτές υπουργοί Παιδείας και Θρησκευμάτων, Πολιτισμού και Αθλητισμού
Κατηγορία:Βουλευτές Ηλείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 21ου αιώνα